Albany (New York)

Albany je hlavné mesto štátu New York v Spojených štátoch amerických. V roku 2010 mala 97 856 obyvateľov.

Albany je štvrté najstaršie mesto USA (po Santa Fe, St. Augustine a Hamptone).

Dejiny 
Oblasť v ktorej  Albany leží pôvodní obyvatelia označovali ako „Penpotawotnot“. Európania (Holandďania) miesto osídlili v roku 1614, kedy bolo založené sídlo Fort Nassau, slúžiace ako obchodné stanovište pre obchod s kožušinami; bolo však po štyroch rokoch opustené. V roku 1624 bolo založené nové sídlo Fort Oranje, ktoré sa stalo prvým stálým sídlom kolónie Nové Holandsko. Neďaleko neho potom bolo v roku 1654 založené ďalšie sídlo, Beverwyck.

V roku 1664 bolo Nové Holandsko dobyté Anglickom a na počesť vojvodu z Yorku a Albany (neskorší Jakub II.) bol Beverwyck premenovaný na Albany (Nieuw Amsterdam bol zároveň premenovaný na New York).

V roku 1797 sa Albany stalo hlavným mestom štátu New York (nahradilo pôvodné hlavné mesto Kingston, zničené vo vojne za nezávislosť). 

V roku 1825 bolo mesto napojené na Erie Canal, čo veľmi prispelo k jeho rozvoju. V roku 1831 bola do Albany zavedená železnica.

Osobnosti mesta 
 Marion Zimmer Bradleyová (1930 – † 1999), spisovateľka
 William Devane (* 1937), herec
 John McTiernan (* 1951), filmový režisér a producent

Partnerské mestá 
  Gent, Belgicko
  Nassau, Bahamy
  Nijmegen, Holandsko
  Quebec, Kanada
  Tula, Rusko
  Verona, Taliansko

Referencie

Pozri aj 
 Hlavné mestá štátov USA

Iné projekty

Externé odkazy 
 Oficiálna stránka

 
Hlavné mestá štátov USA
Mestá v New Yorku